text: Betalte vægtafgift for fremmed bil 
  18 april 2012 kl. 11.09
  Et ægtepar betalte via Betalingsservice gennem ti år i alt 37.600 kroner i vægtafgift for en fremmed bil.
  Ifølge en afgørelse fra Pengeinstitutankenævnet skal banken kun dække 5.600 kroner, skriver Fagbladet 3F.
  Ved en fejl oprettede Sydbank en betaling fra parrets konto for vægtafgift på en fremmed mands bil. Pludselig efter ti år fik de øje på fejlen. Men ifølge Pengeinstitutankenævnet skal banken kun tilbagebetale 5.600 kroner for 13 måneder tilbage.
  De resterende 32.000 kroner skal opkræves hos den person, som de har betalt vægtafgift for.
  Banken har forgæves prøvet at få manden til at betale de 32.000 kroner.
  Vicedirektør Niels Møllegaard fra Sydbank siger til Fagbladet 3F, at pengeinstituttet nu afregner, hvad de skal betale.
  